ນັກເຄື່ອນໄຫວ ເພື່ອສິ່ງແວດລ້ອມ ຢູ່ໄທ ຮຽກຮ້ອງ ໃຫ້ຜ່ອນຜັນ ໃນການປະທ້ວງ
ລັດຖະບານທະຫານ ຂອງໄທ​ ໄດ້ຕ່າວປີ້ນ ກົດໝາຍທີ່ເຄັ່ງຄັດ ດ້ານສິ່ງແວດລ້ອມ ນັບແຕ່ໄດ້ເຂົ້າກຳອຳນາດ ເພື່ອຂະຫຍາຍ ການພັດທະນາເສດຖະກິດ.
ພວກນັກເຄື່ອນໄຫວເພື່ອສິ່ງແວດລ້ອມໃນໄທຮຽກຮ້ອງໃຫ້ລັດຖະບານທະຫານຖອນ ຄຳສັ່ງ ຊຶ່ງໃນປັດຈຸບັນນີ້ ໄດ້ຫ້າມບໍ່ໃຫ້ມີການປະທ້ວງ ຕໍ່ຕ້ານໂຄງການອຸດສາຫະກຳ ແລະການພັດທະນາຕ່າງໆ ນັບຕັ້ງແຕ່ໄດ້ເຂົ້າກຳອຳນາດ ໃນເດືອນພຶດສະພາ ປີ 2014 ເປັນຕົ້ນມາ ຄະນະຮັກ ສາຄວາມສະຫງົບແຫ່ງຊາດ ໄດ້ອອກກົດລະບຽບທີ່ເຄັ່ງຄັດ ຮວມທັງມາດຕາຕ່າງໆ ຂອງລັດຖະທຳມະນູນຊົ່ວຄາວ ທີ່ສາມາດປະຕິເສດຫຼືບໍ່ກໍຍົກເລີກກົດໝາຍແລະລະ ບຽບການອື່ນໆໄດ້ ໃນປີ 2016 ນາຍົກລັດຖະມົນຕີ ປຣະຢຸດ ຈັນໂອຊາ ໄດ້ນຳໃຊ້ກົດໝາຍ ຈາກມາດ ຕາ 44 ຂອງລັດຖະທຳມະນູນ ເພື່ອແກ້ໄຂລະບຽບການດ້ານສິ່ງແວດລ້ອມແລະອະ ນຸຍາດໃຫ້ການພັດທະນາ ພື້ນຖານໂຄງລ່າງ ທີ່ກວມເອົາພາກສ່ວນຕ່າງໆ ໃນຂອບ ເຂດທີ່ກວ້າງຂວາງ ພາກສ່ວນເຫລົ່ານີ້ແມ່ນຮວມທັງການກໍ່ສ້າງລະບົບຂົນສົ່ງ ໂຮງໝໍ ລະບົບຊົນລະປະ ທານ ແລະເຂດເສດຖະກິດພິເສດເພື່ອພັດທະນາອຸດສາຫະກຳ ຄຳສັ່ງ ຂອງລັດຖະບານ ໄດ້ຍົກເລີກ ລະບຽບການຕ່າງໆ ທີ່ຄຸ້ມຄອງການວາງແຜນ ເມືອງ ຄຳສັ່ງຂອງກະຊວງ ຫຼືກົດໝາຍຕ່າງໆ ທີ່ອອກໂດຍເຈົ້າໜ້າທີ່ທ້ອງຖິ່ນ ການ ວາງແຜນຫລືກົດລະບຽບຂອງທ້ອງຖິ່ນ ພວກນັກເຄື່ອນໄຫວເພື່ອສິ່ງແວດລ້ອມກ່າວວ່າ ຄຳສັ່ງດັ່ງກ່າວນີ້ ແມ່ນເລັ່ງລັດຂັ້ນ ຕອນໃນການກໍ່ສ້າງໂຄງການທີ່ເປັນບັນຫາຖົກຖຽງໂຕ້ແຍ້ງ ແຕ່ປ່ອຍໃຫ້ປະຊາຊົນ ໃນເຂດທ້ອງຖິ່ນ ແລະສິ່ງແວດລ້ອມ ບໍ່ໄດ້ຮັບການຄຸ້ມຄອງໃດໆ